επι ιερομναμονος λευκιου του πακκιου ευμενιδειου εκται εφ ικαδα. εδοξε ται αλιαι καθα και ται βουλαι επειδη οι ερβιταιοι οκα το προτερον ταμ πολιν ταυταν ωικεομες πολεμου κατασταθεντος ποτι καρχαδονιους εβοαθοησαν ται πολει ται αμαι ενορκιοι τε εγενοντο ομοιως δε και νυν εξ ου ταν πολιν οικεομες ες το εμφανες ποιουντι οτι μεμναν ται τας φιλιας και ευνοιας τας ποτι αμε δεδοχθαι αναθεμειν εις χαλκωμα γραψαντας εις το ιερον τας ιστιας ταν ευνοιαν και συμμαχιαν ταν υπαρχουσαν αμιν ποτι τους ερβιταιους και κατακαλεισθαι αυτους εις τους αγωνας και συνθυειν αυτοις οπως εις το εμφανες ποιωμες τοις επιγινομενοις οτι μναμαν εχομες των ται πολει ται αμαι τας χρειας παρισχημενων. ερβιταιων.
Sikelia — Entella (Rocca di Entella) — 254-241 BC? — SEG 30.1117; cf. 32.914; 40.785; 51.1185; 53.992 — IGDS 204 — ASNP 6,1 (2001) 5 (add. reading)
 254-241 BC? 